open-index/open-wikipedia-markdown huggingface dataset:
மைக்கேல் மேசுட்லின்

**மைக்கேல் மேசுட்லின்** *(Michael Maestlin)* ( மாசுட்லின், மோசுட்லின், அல்லது மோயெசுட்லின் எனவெல்லாம் வழங்குபவர் ) (30 செப்டம்பர் 1550, கோப்பிங்கன் - 20 அக்தோபர் 1631, தூபிங்கன்) ஒரு செருமானிய வானியலாளரும் கணிதவியலாளரும் ஆவார்.  இவர் யோகான்னசு கெப்லரின் பேராசிரியர் ஆவார்.

## வாழ்க்கைப்பணி

இவர் தூபிங்கன் பல்கலைக்கழகத்தில் இறையியலும் கணிதவியலும் வானியலும்/கணியவியலும் (சோதிடமும்) கற்றார். (தூபிங்கன் ஊர்ட்டெம்பர்கு டச்சியின் ஒருபகுதி ஆகும்.) இவர் 1571 இல் magister ஆகப் பட்டம் பெற்றார். 1576 இல் பேக்நாங்கில் உலூதரிய deacon ஆனார். தொடர்ந்து தன் ஆய்வுகளில் ஊடுபட்டுவந்தார்.

இவர் 1580 இல் ஐடெல்பர்கு பல்கலைக்கழகத்தில் கணிதவியல் பேராசிரியர் ஆனார். பின்னர் தூபிங்கன் பல்கைக்கழகத்திலும் பேராசிரியர் ஆனார். இங்கு இவர் 1583 இல் இருந்து 47 ஆண்டுகள் கல்வி பயில்வித்தார்.இவர் 1582 இல் வானியலுக்கான மக்கள் அறிமுக நூலை எழுதினார்.

இவரது மாணவர்களில் யோகான்னசு கெப்லரும் (1571-1630) ஒருவராவார். இவர் முதன்மையாக சூரியக் குடும்பத்தின் புவிமையக் கோட்பாட்டை கற்பித்து வந்தாலும் இவர்தான் முதலில் நிகோலாசு கோப்பர்னிக்கசுவின் சூரிய மையக் கோட்பாட்டை ஏற்று, பாடம் நட்த்தியவர் ஆவார். இவர் தொடர்ந்து கெப்லருடன் தொடர்புகொண்டு கோப்பர்னிக்கசு பார்வையை ஏற்கவைத்துள்ளார். இவரால்தான் கலீலியோவும் கோப்பர்னிக்கசு பார்வையை ஏற்றுள்ளார்.

மேசுட்லின் கெப்லருக்கு 1597 இல் எழுதிய கடிதத்தில்   " 0.6180340" இன் பதின்மமாகத் தலைக்கீழ் தங்க விகித்த்தைக் குறிப்பிடுவதே அறியப்பட்ட முதல் தங்க விகிதக் கணக்கீடு ஆகும்.

## குறிப்பிடத்தக்க வானியல் நோக்கீடுகள்

*இவர் 1579 திசம்பர் 24 இல் பிளயடெசு கொத்தின் விண்மீன்களை அட்டவணைப்படுத்தினார். அதில் அமைந்த 11 விண்மீன்களை மேசுட்லின் பதிவு செய்துள்ளார். என்றாலும் 14 விண்மீன்கள் அவரால் பார்க்கப்பட்டுள்ளன.
*வெள்ளியல் செவ்வாய் மறைப்பு,  13 அக்தோபர் 1590. இதை மேசுட்லின் ஐடெல்பர்கில் கண்ணுற்றுள்ளார்

## தகைமை

*குறுங்கோள் 11771 மேசுட்லின் 1973 இல் கண்டுபிடிக்கப்பட்டது.
*நிலாவின் மேசுட்லின் குழிப்பள்ளம்
* நிலாவின் மேசுட்லின் கால்வாய்கள்

வளிமக்கலனில் ஐந்து வாரங்கள் எனும் யூல்சு வர்னேவின் அறிபுனைவில் வரும் ஜோவே எனும் வேலைக்கரன் பாத்திரம்,கெப்லரின் பேராசிரியரான மோஎசுட்லினுக்கு இணையாக வியாழனின் இயற்கைத் துணைக்கோள்களையும் வெறுங்கண்ணால் பார்ப்பதாகவும் துருவ விண்மீனின் 14 விண்மீன்களை அதாவது ஒன்பதாம் பொலிவுள்ள எட்டவுள்ள விண்மீனையும் சேர்த்து, விண்மீன்களை வெறுங்கண்ணால் எண்ணுவதாகவும் கூறப்படுகிறது"

## மேற்கோள்கள்

## வெளி இணைப்புகள்
* MacTutor Biography of Michael Mästlin 
* 
* Complete translated text of ''Five Weeks in a Balloon'' from Project Gutenberg (English)
*Online Galleries, History of Science Collections, University of Oklahoma Libraries  High resolution images of works by and/or portraits of Michael Maestlin in .jpg and .tiff format.

பகுப்பு:1550 பிறப்புகள்
பகுப்பு:1631 இறப்புகள்
பகுப்பு:செருமானிய வானியலாளர்கள்
பகுப்பு:செருமானிய அறிவியலாளர்கள்
பகுப்பு:செருமானியக் கணிதவியலாளர்கள்
சேத் பார்னசு நிக்கல்சன்

**சேத் பார்னசு நிக்கல்சன்** (*Seth Barnes Nicholson*) (நவம்பர் 12, 1891 – ஜூலை 2, 1963) ஓர் அமெரிக்க வானியலாளர் ஆவார்.

இவர் இல்லினாயிசில் உள்ள சுப்பிரிங்பீல்டில் பிறந்தார். இவர் இல்லிஆயிசு ஊரகச் சூழலில் வளர்ந்துள்ளார்.  இவர் டிரேக் பல்கலைக்கழகத்தில் கல்வி பயிலும்போது வானியலில் ஆர்வம் கொண்டுள்ளார்.

இவர் 1943 முதல் 1955 வரை *பசிபிக் வானியல் கழக வெளியீடுகளுக்கு* பதிப்பசிரியராக விளங்கியதோடு, அதன் தலவராகவும் இருமுறை இருந்துள்ளார்.

இவர் கலிபோர்னியாவில் உள்ள இலாசு ஏஞ்சலீசில் இறந்தார்.

## தகைமைகளும் விருதுகளும்
* புரூசு பதக்கம் (1963)
* 1831 நிக்கல்சன் குறுங்கோளும் நிலாவின் நிக்கல்சன் குழிப்பள்ளமும்  செவ்வாயின் நிக்கல்சன் குழிப்பள்ளமும் கனிமீடு நிலாவின் நிக்கல்சன் வட்டாரமும் இவரது நினைவாகப் பெயர் சூட்டப்பட்டுள்ளன.

## மேற்கோள்கள்




## வெளி இணைப்புகள்
* 
* 

பகுப்பு:1891 பிறப்புகள்
பகுப்பு:1963 இறப்புகள்
பகுப்பு:அமெரிக்க வானியலாளர்கள்
பகுப்பு:குறுங்கோள் கண்டுபிடிப்பாளர்கள்
பகுப்பு:நிலா கண்டுபிடிப்பாளர்கள்
பகுப்பு:அமெரிக்க அறிவியலாளர்கள்
அகப்பை

[thumb|300px|[சிர்புர் அகழ்வராய்ச்சியிலிருந்து இரும்பு அகப்பை]]
[right|260px|thumb|[நாணய வெள்ளி அகப்பை - இலண்டன் ஹால்மார்க் ]]
[right|260px|thumb|5செ.மீ அளவிலான [எஃகு அகப்பை]]
[thumb|260px|C. அமெரிக்காவிலுள்ள [சாக்கோ கேன்யான் பகுதியில் எடுக்கப்பட்ட கி.மு 10ம் நூற்றாண்டினை சார்ந்த அகப்பை]]

**அகப்பை** (ஆழ்ந்த) ஒருவகை கரண்டி ஆகும். இது சட்டுவம் என்றும் அழைக்கப்படுகிறது. இது வடிசாறு, பானம், குழம்புகளை கோர பயன்படுகிறது. இது பல்வேறு வடிவமைப்பில் இருப்பினும், பொதுவாக நீண்ட கைப்பிடி கொண்டு முடிவில் ஆழ்ந்த கோப்பையைக் கொண்டிருக்கும், கோண அடிப்படையிலான கோப்பையானது வடிசாறு மற்றும் குழம்பை எளிதில் பாத்திரம் மற்றும் கோப்பையிலிருந்து கோர உதவுகிறது.

நவீன காலத்தில் அகப்பை பொதுவாக மற்ற சமையல் உபகரணங்கள் போலவே எஃகு, உலோக கலவை கொண்டு செய்யப்படுகிறது. அவை அலுமினியம், வெள்ளி, நெகிழி, மரம், மூங்கில் மற்றும் மெலாமைன் ரெசின் கொண்டும் செய்யப்படுகிறது. அகப்பையானது பல்வேறு அளவுகளில் அதன் பயன்பாட்டுக்கேற்ப செய்யப்படுகிறது, உதாரணமாக 5" க்கும் குறைவான நீளம் கொண்ட அகப்பையானது குழம்பு மற்றும் சுவையூட்டும் பொருட்களை கோப்பையிலிருந்து கோர பயன்படுகிறது, அதேபோல் 15"க்கும் அதிகமான நீளம் கொண்ட அகப்பையானது வடிசாறு(சூப்) அல்லது பானங்களை கோர பயன்படுகிறது..

பழங்காலத்தில் அகப்பையானது பொதுவாக சுரைக்காயில் அல்லது கடல் சிப்பிகளில், கொட்டாங்குச்சிகளில் உருவாக்கப்பட்டது.

## மேலும் பார்க்க
*முள் கரண்டி
*சாரணி

## உசாத்துணை

பகுப்பு:சமையல் கருவிகள்
மன்னர்களின் சமவெளி

[right|thumb|275px|[எகிப்து நாட்டின் திபான் மலை அடிவாரத்தில், நைல் ஆற்றின் மேற்கே அமைந்த  மன்னர்களின் சமவெளி, (சிவப்பு அம்பு குறியிட்ட இடம்)]]

[thumb|[மன்னர்களின் சமவெளி (கல்லறை எண் 62)|மன்னர்களின் சமவெளியில் கல்லறை எண் 62-இல் உள்ள துட்டன்காமன் கல்லறையின் உட்புறச் சுவரில் வண்ண ஓவியங்கள்]]

**மன்னர்களின் சமவெளி**  (Valley of the Kings) எகிப்து நாட்டில்  நைல் ஆற்றின் மேற்கே, திபான் மலை அடிவாரத்தில் உள்ளது. மன்னர்களின் சமவெளிப் பகுதியில் கி மு 16 முதல் 11 –ஆம் நூற்றாண்டு முடிய, இறந்து போன பார்வோன் எனப்படும் எகிப்திய மன்னர்கள் மற்றும் உயர்குடி பிரபுக்களின் சடலங்களை மம்மி முறையில் பதப்படுத்தி  கல்லறைக்  கட்டிடங்களில் அடக்கம் செய்யப்பட்டது. மன்னர்களின் சமவெளில் 63 கல்லறைகள் உள்ளது.

எகிப்து நாட்டின் தெற்கில் பாயும் நைல் ஆற்றின் மேற்கு கரையில் மன்னர்களின் சமவெளியும், கிழக்கு கரையில் அல்-உக்சுர் நகரம் மற்றும் அல்-உக்சுர் கோயில் அமைந்துள்ளது. மன்னர்களின் பள்ளத்தாக்கின் 63 கல்லறைகளில் இரண்டாம் ராமேசஸ், முதலாம் தூத்மோஸ் மற்றும் துட்டன்காமன் போன்ற மன்னர்களின் கல்லறைகள் புகழ் பெற்றதாகும்.

உலகின் பெரும் புகழ் வாய்ந்த தொல்லியல் களங்களில் மன்னர்களின் சமவெளியும் ஒன்றாகும்.  1979-இல் மன்னர்களின் சமவெளியை உலகப் பராம்பரியக் களங்களில் ஒன்றாக யுனெஸ்கோ நிறுவனத்தால் அறிவிக்கப்பட்டது.

## புதிய மம்மிகள் கண்டுபிடிப்பு
* 2017 - எகிப்தின் தெற்கில் உள்ள  அல்-உக்சுர் எனப்படும் **லக்சார்**  நகரத்தின் அருகில் உள்ள பகுதிகளில் தொல்லியல் துறையினர் ஆய்வு செய்ததில், 3,500 ஆண்டுகள் பழமை வாய்ந்த கல்லறை ஒன்றிலிருந்து எட்டு மம்மிகள்  ஏப்ரல், 2017-இல் கண்டெடுக்கப்பட்டுள்ளது.

* 2019 - அல்-உக்சுர் பகுதியில் அக்டோபர் 2019-இல் மரத்தில் செய்யப்பட்ட மம்மி வடிவிலான 30 சவப் பெட்டிகள் கண்டெடுக்கப்பட்டுள்ளன. இச்சவப்பெட்டிகளில் 23 ஆண்களுக்காகவும், 5 பெண்களுக்காகவும், 2 சிறுவர்களுக்காகவும் உருவாக்கப்பட்டிருந்தன. இந்த மம்மி வடிவிலான சவப்பெட்டிகளில் கைகள் மூடப்பட்ட நிலையில் இருக்கும் மம்மிகள் ஆண்களுக்கானது. கைகள் திறந்த நிலையில் இருக்கும் மம்மிகள் பெண்களுக்கானது. மேலும் சவப்பெட்டிகள் மீது பல வண்ணங்களில் ஓவியங்கள் தீட்டப்பட்டிருந்தன. 

thumb|center|800px|மன்னர்களின் சமவெளியின் அகலப்பரப்புக் காட்சி

## இதனையும் காண்க
* மன்னர்களின் சமவெளி (கல்லறை எண் 62)
* ராணிகளின் சமவெளி 
* தேர் எல் பகாரி
* பார்வோன்
* மம்மி
* பிரமிடு

## மேற்கோள்கள்

## வெளி இணைப்புகள்
* மன்னர்களின் சமவெளியின் கல்லறைகளில் உள்ள மம்மிகள், சிற்பங்கள் மற்றும் ஓவியங்களின் புகைப்படங்கள்
*மன்னர்களின் சமவெளி – காணொளி - 1\6
*மன்னர்களின் சமவெளி – காணொளி
*மன்னர்களின் சமவெளியின் மர்மங்கள் – காணொளி
*Valley of the Kings
*  Egypt Opens Ancient Coffins To Find Perfectly Preserved Mummies - Video

## மேலும் படிக்க
*  – A good introduction to the valley and surroundings

பகுப்பு:எகிப்தின் புவியியல்
*
பகுப்பு:எகிப்தின் வரலாறு
பகுப்பு:எகிப்தில் உள்ள தொல்லியல் களங்கள்
வில்சன் நோய்

**வில்சன் நோய்** (*Wilson disease*) செப்பு மிகையாகி உடலில் தேங்கும் ஒரு மரபணுப் பிறழ்ச்சியாகும். செப்பு உடலில் இருந்து கழிவகற்றப்பட பித்தம் இன்றியமையாதது ஆகும். பித்தத்தில் கலந்து செப்பு வெளியேறுவதற்கு செப்புடன் பிணைந்து அதனைக் காவி எடுத்துச் செல்லும் செருலோபிளாசுமின் எனும் புரதம் உடலில் தொகுக்கப்படுகின்றது. இப்புரதம் குறைவதால் செப்பின் கழிப்பகற்றம் குறைகின்றது. இதனால்  மூளை, கல்லீரல், சிறுநீரகம், செவ்வணுக்கள் ஆகியனவற்றில் செப்பு தேங்குகின்றது. பொதுவாக இந்நோயால் கல்லீரல், மூளை தொடர்புடைய அறிகுறிகள் ஏற்படுகின்றன. வில்சன் நோய்ப் புரத (ATP7B) மரபணுவில் விகாரம் ஏற்படுவதால் ஏற்படும் இந்நோய் ஒரு பின்னடைவான தன்மூர்த்த மரபணுப் பிறழ்ச்சி வகையைச் சார்ந்தது. தாயும் தந்தையும் இந்நோயைக் கொண்டிருந்தால் மட்டுமே சேயிற்கு நோய் கடத்தப்படும்.

## [[நோய் அறிகுறிகள்]] மற்றும் [[நோய் உணர்குறி|உணர்குறிகள்]]
### கல்லீரல் நோய்கள்
வில்சன் நோய் கல்லீரல் அழற்சி, கல்லீரல் இழைநார் வளர்ச்சி முதலிய நோய்களைத் தோற்றுவிக்கலாம். கல்லீரல் பாதிப்படைவது குருதியில் அல்புமின் மற்றும் குருதியுறை காரணிகள் அளவைக் குறைக்கும், பிலிரூபின் அளவைக் கூட்டும். கல்லீரல் நோய்களினால் களைப்பு, குருதியுறையாத் தன்மை, ஈரல் வாயினாள மிகையழுத்தம் போன்றன ஏற்படலாம்.

### நரம்பு உளவியல் அறிகுறிகள்
செப்பு மூளையில் படிவதனால் உளப்பிணி, நடுக்கம், பேச்சுக்குளறல், வலிப்பு போன்றன ஏற்படலாம்.

## அறுதியிடல்
கைசர்-பிளைச்சர் வளையம் எனப்படும் கருவிழிப்படலத்தின் விளிம்பைச் சுற்றித் தோன்றும் கபில நிற வளையம். கல்லீரல் தொழிற்பாட்டுச் சோதனைகளில் அசுபார்ட்டேட்டு மற்றும் அலனின் அமின்மாற்று நொதிகள் மற்றும்     பிலிரூபின் அளவு உயர்ந்து காணப்படும். செருலோபிளாசுமின் அளவு குறைவாகக் காணப்படும்.

## சிகிச்சை
உணவில் கட்டுப்படுத்தப்பட்ட அளவில் செப்பு எடுக்கவேண்டும். செப்பு காணப்படும் உணவுப்பொருட்களான காளான்கள், உண்ணுபழ வித்துகள் (பழக்கொட்டை), சாக்கலேட், உலர்ந்த பழங்கள், கல்லீரல், ஓடுடை மீன்கள் போன்றனவற்றைத் தவிர்த்தல். 

பெனிசிலாமைன் எனும் மருந்து செப்புடன் இணைந்து அதனைச் சிறுநீருடன் வெளியேற்ற உதவுகின்றது. துத்தநாகம் குடலில் செப்பு அகத்துறிஞ்சப்படுவதைத் தடுக்கின்றது.

## உசாத்துணைகள்

பகுப்பு:மரபணுப் பிறழ்ச்சிகள்
எசுத்தர் அவுவா ஒக்லூ

**எசுத்தர் அவுவா ஒக்லூ** (*Esther Afua Ocloo*, 18 ஏப்பிரல் 1919 - 8 பெப்ரவரி 2002) கானா நாட்டு தொழில் முனைவர்களில் ஒருவர். மீச்சிறு கடன் அல்லது குறுங்கடன் அளிப்பதில் முன்னோடி. சிறு தொழில் நிறுவனங்களும் சிறு வணிகம் செய்பவர்களும் இதனால் பயன் பெற்றனர்.

1976 ஆம் ஆண்டு பெண்கள் உலக வங்கியை மிசேலா வால்ச்சுடனும் எலா மாட் உடனும் இணைந்து தொடங்கியவர். பெண்கள் உலக வங்கியின் பொறுப்பாளர்களின்முதல் தலைவராக 
இருந்தார். பெண்களின் பொருளாதார மேம்பாட்டுக்கு உழைத்ததற்காக எண்ணற்ற விருதுகளைப் பெற்றுள்ளார்.

அ்வுவா நகுலேநு என்ற பெயரில் கானாவின் வோல்டா பகுதியில் இச்யார்ச் நுகுலேநு என்ற கொல்லருக்கும் இச்யார்சினியா என்பவருக்கும் பிறந்தார். பிரைசுபைடேரியன் தொடக்க பள்ளிக்கு பாட்டி மூலம் சேர்த்துவிடப்பட்டார். பின்னர் இருபாலரும் படிக்கும் பெகி பிலெங்கோ உறைவிடப்பள்ளியில் சேர்ந்தார். ஏழ்மையின் காரணமாக வார நாட்களில் வீட்டுக்கு வந்து வீட்டிலிருந்து உணவு பொருட்களை கொண்டு வருவார் பணத்தை மிச்சப்படுத்த அவற்றை கொண்டு இவரே சமையல் செய்வார். கல்வி உதவித்தொகையை வென்று அசிமோடா பள்ளியில் 1931 முதல் 1941 வரை படித்தார். அங்கு கேம்பிரிட்ச் பள்ளி சான்றிதழை பெற்றார்.

## மேற்கோள்கள்

பகுப்பு:கானா மக்கள்
பகுப்பு:பெண் தொழிலதிபர்கள்
பகுப்பு:1919 பிறப்புகள்
பகுப்பு:2002 இறப்புகள்
வெசுட்டோ மெல்வின் சுலிப்பர்

**வெசுட்டோ மெல்வின் சுலிப்பர்** *(Vesto Melvin Slipher)* (நவம்பர் 11, 1875 - நவம்பர் 8, 1969) ஓர் அமெரிக்க வானியலாளர் ஆவார். இவர் முதன்முதலாக பால்வெளிகளின் ஆர விரைவுகளைக் கணக்கிட்டார். இது விரிவடையும் அண்டக் கோட்பாட்டுக்கு ஆய்வுசார் அடிப்படையைத் தந்தது. 

சுலிப்பர் இந்தியானாவைச் சேர்ந்த மல்பெரியில் பிறந்தார். இவர் தன்முனைவர் பட்டத்தை 1909 இல் புளூமிங்டன் இந்தியானா பல்கலைக்கழகத்தில் பெற்றார்.  இவர் அரிசோனாவில் பிளேகுசுடாபில் அமைந்த உலோவல் வான்காணகத்தில் தன் வாழ்நாள் முழுவதும் கழித்தார். இங்கு இவர் 1915 இல் உதவி இயக்குநர் ஆனார். 1916 இல் செயல் இயக்குநர் ஆனார். இறுதியாக, 1926 இல் இருந்து 1952 இல் ஓய்வுபெறும் வரை இயக்குநராக இருந்தார். இவரது உடன்பிறப்பாகிய இயர்ள் சி. சுலிப்பரும் வானியலாளராகி, உலோவல் வான்காணக இயக்குநராகத் இருந்துள்ளார்.

சுலிப்பர் கோள்கலின் சுழற்சி நேரத்தையும் அவற்றின் வளிமண்டலங்களையும் கண்டறிய கதிர்நிரல் பதிவியலைப் பயன்படுத்தினார்.  இவர் 1912 இல்  முதன்முதலில் பால்வெளிகளின் கதிர்நிரல் வரிகளின் பெயர்ச்சியையும்  நோக்கியுள்ளார். எனவே பால்வெளிகளின் செம்பெயர்ச்சியின் கண்டுபிடிப்பாளரும் இவரே ஆவார்.

சுலிப்பர் 1914 இல்  முதன்முதலில் சுருள் பால்வெளிகளின் கதிர்வீச்சையும் கண்டுபிடித்தார்.

இவர் 1929 இல் உவரிய (சோடிய) அடுக்கைக் கண்டுபிடித்தார். இவர் கிளைடு தாம்பவுகை பயன்படுத்தி மேற்கொண்ட ஆய்வு புளூட்டோவைக் கண்டுபிடிக்க வழிவகுத்தது.

தவறுதலாக, எட்வின் ஹபுள் பால்வெளிகளின் செம்பெயர்ச்சியைக் கண்டுபிடித்ததாகக் கூறப்படுகிறது; இந்த அளவீடுகளும் அதன் சிறப்பும் 1917 க்கு முன்பே பிற வான்காணகங்களில் இருந்த ஜேம்சு எட்வார்டு கீலர் (இலிக்,  அல்லெகனி), வெசுட்டோ மெல்வின் சுலிப்பர் (உலோவல்), வில்லியம் வாலசு கேம்பெல் (இலிக்) ஆகியோரால் அறியப்பட்டிருந்தன.

வெசுட்டோ சுலிப்பரின் பால்வெளிச் செம்பெயர்ச்சி அளவீடுகளை தனது பால்வெலித் தொலைவு அளவீடுகளை இனைத்து,  அபுளும் மில்ட்டன் குமாசனும் வான்பொருட்களின் தொலைவுகளுக்கும் செம்பெயர்ச்சிகளுக்கும் இடையில் ஒரு கரடான விகித உறவு உள்ளதைக் கண்டுபிடித்தனர்.   இந்தச் செம்பெயர்ச்சி-தொலைவு ஒட்டுறவு, இப்போது அஉள் விதி எனப்படுகிறது;  இது இருவராலும் 1929 இல் உருவாக்கப்பட்டது. இது விரிவுறும் அண்டம் எனும் புத்தியற்காலப் படிமம் ஆனது.

இவர் அரிசோனாவில் உள்ள பிளேகுசுடாபில் இறந்தார். அங்கே மக்கள் கல்லறையில் அடக்கம் செய்யப்பட்டார்.

## விருதுகள்
*இலாலண்டே பரிசு (1919)
*பாரிசு அறிவியல் கல்விக்கழக பொற்பதக்கம் (1919)
*என்றி திரேப்பர் பதக்கம், தேசிய அறிவியல் கல்விக்கழகம் (1932)
*அரசு வானியல் கழகப் பொற்பதக்கம் (1932)
*புரூசு பதக்கம் (1935)
* நிலாவின் சுலிப்பர் குழிப்பள்ளமும் செவ்வாயின் குழிப்பள்ளமும் 1962 செப்டாம்பர் 7 இல் இந்தியானா சிறுகோள் திட்டத்தில் கண்டுபிடித்த சிறுகோளான 1766சுலிப்பரும் இயர்ள், வெசுட்டோ சுலிப்பர் நினைவாக பெயரிடப்பட்டது.

## மேற்கோள்கள்

## வெளி இணைப்புகள்
*Library of Lowell Observatory: Biography of V. M. Slipher
*The Royal Observatory, Edinburgh: History, Papers & External Links on V. M. Slipher
*
*V. Slipher @ Astrophysics Data System

பகுப்பு:1875 பிறப்புகள்
பகுப்பு:1969 இறப்புகள்
பகுப்பு:அமெரிக்க வானியலாளர்கள்
பகுப்பு:அமெரிக்க அண்டவியலாளர்கள்
பகுப்பு:அண்டவியலாளர்கள்
அதீத நூற்றாண்டாளர்

**அதீத நூற்றாண்டாளர்**

(Supercentenarian) என்பது தனது 110ஆவது பிறந்த நாளின் பின்பும் வாழ்ந்து வரும் ஒருவரைக் குறிக்கும் சொல்லாகும். இவ்வாறு அதீத நூற்றாண்டாளராக ஆயிரத்தில் ஒருவரே வாழமுடியும்.  இதுவரையிலும் அதிகூடிய வயதில் வாழ்ந்த மனிதரின் வயது 125 ஆகும். அந்தவகையில் மனிதர்களின் அதிகூடிய வாழ்நாள் வயதாக 125 கொள்ளப்படுகின்றது. ஐக்கிய அமெரிக்கா யப்பான், இங்கிலாந்து, வேல்ஸ், பிரான்சு, இத்தாலி ஆகிய நாடுகளிலேயே இவ்வாறான மக்கள் அதிகம் வாழ்கின்றனர், வாழ்ந்துள்ளனர். மேலும், உலகின் முதலாவது அதீத நூற்றாண்டாளராக *கீர்ட் அதிரான்ஸ் பூம்கார்ட்* (Geert Adriaans Boomgaard) என்பவர் என்பவர் கருதப்படுகின்றார். இவர் 19 ஆம் நூற்றாண்டின் பிற்பகுதியில் இறந்துள்ளார்.

## மேற்கோள்கள்

பகுப்பு:மக்கள்
பகுப்பு:மக்கள் தொகையியல்
எஸ். பி. கே. ஆண்கள் மேல்நிலைப் பள்ளி

**எஸ்.பி.கே.ஆண்கள் மேல்நிலைப்பள்ளி** தமிழ் நாட்டுப்பாடசாலைகளில் ஒன்றாகும். இது 1889 ஆம் ஆண்டு நிறுவப்பட்டது. 
விருதுநகர் மாவட்டத்தில் அருப்புக்கோட்டையில் இது அமைந்துள்ளது. இம்மேல்நிலைப்பள்ளியின் பகுதிப் சுட்டிலக்கம் 626101 என்பதாகும். இது ஒரு ஆண்கள் பாடசாலை ஆகும். மேலும், இங்கு தமிழ் மற்றும் ஆங்கில மொழிகளில் கல்வி கற்பிக்கப்படுகின்றது. 

தற்போது இந்தப் பள்ளியின் தலைமை ஆசிரியர் ஆனந்தராஜன்

பகுப்பு:விருதுநகர் மாவட்டத்திலுள்ள பள்ளிகள்
உணர்திற வெப்பம்

வெப்பவேதியியலில் **உணர்திற வெப்பம்** (Sensible heat) என்பது ஓர் அமைப்பு தன்னுடைய வெப்பநிலையும் வேறு சில வெப்ப இயக்கவியல் பண்புகளும் மாறும்படியாகப் பரிமாறிக் கொள்ளும் வெப்பம் ஆகும். இந்த வெப்ப மாற்றத்தின் போது, அழுத்தம், கனவளவு போன்ற பிற பண்புகள் மாறாதிருக்கலாம்.

இதற்கு மாறாக, பரிமாற்றமடையும் வெப்பம் மறைந்து இருக்குமானால் அது மறை வெப்பம் என்று வழங்கப்படும். காட்டாக, ஒரு பனிக்கட்டி வெப்பத்தை உறிஞ்சி உருகும்போது, அவ்வாறு உள்ளிழுக்கப்படும் வெப்பமானது, வெப்பநிலையை மாற்றாமல் நீராக மாற்றுவதால் அது மறைந்திருக்கும் வெப்பம் என்னும் பொருள்படும்படி மறை வெப்பம் எனப்படுகிறது.

உணர்திற வெப்பமும், மறை வெப்பமும் ஒன்றிற்கொன்று தொடர்புடையவை. ஆனால், இவை ஆற்றலின் சிறப்பு வகைகள் அல்லன.  வெப்பப் பரிமாற்றம்  ஏற்படும்போது, தொடர்புடைய அமைப்பின் மீது உருவாக்கும் தாக்கத்தைக் கொண்டு இவ்விரண்டு வகையாக  வகைப்படுத்தப்படும்.

ஒரு வெப்ப இயக்கவியல் அமைப்பின் உணர்திற வெப்பத்தைக் கணிக்க, அதன் நிறையையும் (*m*), வெப்பக் கொண்மையையும் (*c*), வெப்பநிலை மாற்றத்தையும் (\Delta T) பெருக்க வேண்டும். (*Q*) என்பது வெப்பமானால், 
: Q_{sensible} = m c \Delta T \, .

1847ல், பிரித்தானிய அறிவியலாளர் ஜேம்ஸ் பிரெஸ்காட் ஜூல் உணர்திற வெப்பத்தை ஒரு வெப்பமானி கொண்டு அளக்க இயலும் ஆற்றல் என்று குறிப்பிட்டுள்ளார்.

## அடிக்குறிப்புகளும் மேற்கோள்களும்


பகுப்பு:வேதியியல்
பகுப்பு:வெப்ப இயக்கவியல்
பிவானி

**பிவானி** (*Bhiwani*) , இந்திய மாநிலமான அரியானாவின் பிவானி மாவட்டத்தின் தலைநகரமாகும். அரியானாவின் முன்னாள் முதல்வர்களான பன்சி லால், பனர்சி தாஸ் குப்தா, ஹுக்கும் சிங் ஆகியோர் இந்த ஊரைச் சேர்ந்தவர்களாவர். சோட்டி காசு என்ற பெயராலும் பிவானி அழைக்கப்படுகிறது. 

1803 ஆம் ஆண்டில் பிவானி மராட்டியப் பேரரசில் இருந்து பிரிக்கப்பட்ட்டு பிரித்தானிய அரசால் இணைக்கப்பட்டது. 1817 ஆம் ஆண்டில், வில்லியம் பிரேசர் இங்கு ஒரு மண்டியை (தானியம் மற்றும் பொருட்கள் சந்தை) கட்டினார்.  இதன் விளைவாக பிவானி  நகரம் பிராந்திய வர்த்தக மையமாக உருவானது.
 
## போக்குவரத்து
### இருப்புவழி
இங்கிருந்து ரோத்தக், தில்லி, ஹிசார், ரேவாரி, பட்டிண்டா ஆகிய நகரங்களை அடைய தொடர்வண்டிகள் இயக்கப்படுகின்றன.

### சாலைவழி
இங்கிருந்து அரியானாவின் முக்கிய நகரங்களுக்கும், அண்டை மாநிலங்களில் உள்ள முக்கிய நகரங்களுக்கும் பேருந்துகள் இயக்கப்படுகின்றன.

## மேற்கோள்கள்

## வெளி இணைப்புகள்
* 
* Official website of Bhiwani district

*  பிவானி மாவட்டத்தின் இணையத்தளம் 

பகுப்பு:பிவானி மாவட்டம்
பகுப்பு:அரியானா மாநிலத்திலுள்ள ஊர்களும் நகரங்களும்
சொளிங்கர்-எலிசன் கூட்டறிகுறி

**சொளிங்கர்-எலிசன் கூட்டறிகுறி** (Zollinger–Ellison syndrome) என்பது புத்திழையப் பெருக்கத்தால் இரைப்பையில் மிகையாக அமிலம் சுரக்கப்பட்டு வயிற்றுப் புண் ஏற்படுதல் ஆகும். இது ஒரு நரம்பிய அகஞ்சுரப்பியப் புத்திழையப் பெருக்கம் ஆகும். காசுத்திரின் எனும் இயக்குநீரைச் சுரக்கவல்ல காசுத்திரின் புத்திழையத்தால் இந்நோய் ஏற்படுகின்றது. இரையகச் சுவரணுக்கள் (*parietal cell*) இரையகக்காடியைச் (ஐதரோகுளோரிக் காடி) சுரப்பதற்கு காசுத்திரினின் தூண்டல் தேவையானதாகும். 

சொளிங்கர்-எலிசன் கூட்டறிகுறி தன்னிச்சையாக அல்லது மரபணுப் பிறழ்ச்சியின் காரணமாக ஏற்படலாம். பன்மடிய அகஞ்சுரப்பிய புத்திழையப் பெருக்கம் வகை I (Multiple endocrine neoplasia type 1 / MEN-1 கூட்டறிகுறி) எனப்படும் அகஞ்சுரப்பியத் தொகுதியில் ஏற்படும் மரபியல் ஆட்சியுடைக் கூட்டறிகுறி நோயில் கணையம், முன்சிறுகுடல், நிணநீர்க் கணுக்கள் ஆகியனவற்றிலும் காசுத்திரின் புத்திழையத்தால் காசுத்திரின் சுரக்கப்படலாம். இவற்றை விட இதயம், சூலகம், பித்தப்பை, கல்லீரல், சிறுநீரகம் போன்ற பகுதிகளிலும் இது ஏற்படலாம்.

## அறிகுறிகள்
வயிற்று வலியும் வயிற்றுப்போக்கும் இதனது பொதுவான அறிகுறிகள் ஆகும்.   இரவில் உணவின் பொழுது அல்லது உண்ட பிற்பாடு ஏற்படும் உணவுக்குழாய் வலி, குமட்டல், குருதி வாந்தி, பசியின்மை ஆகியனவும் சொளிங்கர்-எலிசன் கூட்டறிகுறியில் காணப்படலாம்.

## அறுதியிடல்
அகநோக்கி மூலம் வயிற்றுப் புண் இருப்பது அறுதியிடப்பட்ட பின்னர் காசுத்திரின் அளவு அறியப்படும். செக்கிரெடின் சுரக்கப்படும் அமிலத்தைக் கட்டுப்படுத்துவதில் துணை புரிகின்றது. எனினும் இந்நோயில் செக்கிரெடின் கொடுக்கப்பட்ட பின்னரும் காசுத்திரின் அளவு மாறாது இருத்தல் இந்நோயை அருதிய்ட உதவுகின்றது.

## சிகிச்சை
குறிப்பிட்ட பகுதியில் மட்டும் ஏற்படக்கூடிய புத்திழையப் பெருக்கம் அறுவைச்சிகிச்சை மூலம் அகற்றப்பட முடியும். ஆனால் பரவியுள்ள புத்திழையப் பெருக்கம் அறுவைச்சிகிச்சை மூலம் அகற்றப்படமுடியாது. இந்நிலையில் அமிலம் சுரத்தலைத் தடுத்தலிற்குரிய மருந்துகள் வாழ்நாள் முழுவதும் பயன்படுத்தும் சூழ்நிலை ஏற்படுகின்றது. 

## உசாத்துணைகள்

பகுப்பு:சமிபாட்டுத் தொகுதி நோய்கள்
வில்லியம் என்றி பிக்கெரிங்

**வில்லியம் என்றி பிக்கெரிங்** *(William Henry Pickering)* (பிப்ரவரி 15, 1858 - ஜனவரி 16, 1938) ஓர் அமெரிக்க வானியலாளர் ஆவார். இவர் பல வான்காணகங்களைக் கட்டி நிறுவினார். அவற்றில் பெர்சிவால் உலோவெலும் பிளேகுசுடாபும் அடங்கும்.இவர் சூரிய ஒளிமறைப்புத் தேட்டங்களில் கலந்துகொண்டார் நிலாவின் மொத்தல் குழிப்பள்ளங்களின் ஆய்விலும் ஈடுபட்டுள்ளார். எராட்டோதெனெசு குழிப்பள்ளத் தோற்றத்தின் மாற்றங்கள் நிலாவில் உள்ள பூச்சிகளால் எற்படுகிறது எனக் கருதினார்.இவர் தன் பிந்தைய வாழ்க்கையின் பெரும்பகுதியை ஜமைக்காவில் அமைந்த இவரது சொந்த வான்காணகத்தில் கழித்தார்.

## விருதுகள்
இவர் 1905 இல் பிரிக்சு இலாலண்டே பரிசு பெற்றார்.1909 இல் பிரிக்சு ஜான்சென் பரிசு பெற்றார்.  784 பிக்கெரிங்கியா குறுங்கோளும் நிலாவின் பிக்கெரிங் குழிப்பள்லமும் செவ்வாயின் பிக்கெரிங் குழிப்பள்ளமும் இவரது நினைவாகவும் இவரது அண்ணனாகிய எட்வார்டு சார்லசு பிக்கரிங் நினைவாகவும் இணைந்து பெயர் இடப்பட்டுள்ளன.

## மேற்கோள்கள்

## வெளி இணைப்புகள்
*William H. Pickering Papers, 1892-1893 from the Smithsonian Institution Archives

;நினைவேந்தல்கள்
* JRASC '''32''' (1938) 157 (one paragraph)
* MNRAS '''99''' (1939) 328
* PASP '''50''' (1938) 122

பகுப்பு:1858 பிறப்புகள்
பகுப்பு:1938 இறப்புகள்
பகுப்பு:அமெரிக்க வானியலாளர்கள்
பகுப்பு:நிலா கண்டுபிடிப்பாளர்கள்
பகுப்பு:மாசாச்சுசெட்டு தொழில்நுட்பக் கழக முன்னாள் மாணவர்கள்
என். கே. பி. சால்வே சேலஞ்ஜர் கோப்பை

என்.கே.பி. சால்வே சேலஞ்ஜர் கோப்பை பொதுவாக சேலஞ்ஜர் கோப்பை என அழைக்கப்படுகிறது. இது இந்திய கிரிக்கெட் கட்டுப்பாட்டு வாரியத்தால் வழங்கப்படுகிறது. 1994-95 பருவம் முதல் இக்கோப்பைக்கானப் போட்டி நடைபெறுகிறது.
## வெற்றி பெற்ற அணிகள்
இக்கோப்பையை முதல் முறையாக இந்தியா சீனியர்ஸ் அணி வென்றது.அதிக முறை இக்கோப்பையை வென்ற அணியும் இதுவே (7 முறை).
* 1994-95 இந்தியா சீனியர்கள்
* 1995-96 இந்தியா சீனியர்கள்
* 1996-97 இந்தியா சீனியர்கள்
* 1997-98 இந்தியா சீனியர்கள்
* 1998-99 இந்திய ஏ / இந்தியா பி
* 1999-00 இந்தியா சீனியர்கள்
* 2000-01 இந்தியா சீனியர்கள்
* 2001-02 இந்திய ஏ
* 2002-03 விளையாடவில்லை
* 2003-04 இந்திய ஏ
* 2004-05 இந்திய ஏ
* 2005-06 இந்தியா சீனியர்கள்
* 2006-07 இந்தியா ப்ளூ / இந்தியா ரெட்
* 2007-08 இந்தியா ப்ளூ
* 2008-09 இந்தியா ப்ளூ
* 2009-10 இந்தியா ரெட்
* 2010-11 இந்தியா ப்ளூ
* 2011-12ல் இந்தியா சிவப்பு / இந்தியா பசுமை
* 2012-13  இந்தியா பி
* 2013-14 இந்தியா ப்ளூ
## மேற்கோள்கள்

பகுப்பு:துடுப்பாட்டப் போட்டித் தொடர்கள்
பகுப்பு:இந்தியாவில் துடுப்பாட்டம்
ஈ. ஆர். பிரைத்வெயிட்

**ஈ. ஆர். பிரைத்வெய்ட்** ( Eustace Edward Ricardo Braithwaite 27 சூன் 1912-திசம்பர் 12 2016)  என்பவர் கயானா நாட்டைச் சேர்ந்த அமெரிக்க ஆங்கில புதின எழுத்தாளர், நூலாசிரியர், கல்வியாளர் மற்றும் தூதர் ஆவார்.

## வாழ்வும் பணிகளும்

டு சார் வித் லவ் என்ற இவர் எழுதிய நூல் 1959 இல் வெளிவந்து பெரும் புகழை இவருக்கு ஈட்டிக் கொடுத்தது. இக்கதை திரைப் படமாகவும் ஆக்கப்பட்டது. இவருடைய புதினங்களும் சிறுகதைகளும்  இனங்களிடையே நிலவும் ஏற்றத் தாழ்வுகள் கறுப்பின மக்களுக்கு ஏற்படும் அவலங்கள் பிற சமூக நிலைமைகள் ஆகியன குறித்து சித்தரிப்பவன ஆகும்.

கருப்பினத்தைச் சேர்ந்தவர் என்ற காரணத்தால் வேலை கிடைப்பதும் வீடு கிடைப்பதும் வாழ்வின் தொடக்கத்தில் பிரைத் வெயிட்டுக்குக் கடினமாக இருந்தது.

1973 ஆம் ஆண்டில் இவருடைய நூலுக்கு விதிக்கப்பட்ட தடையைத் தென்னாப்பிரிக்க அரசு நீக்கியது. அதன் பின்னர் இவர் தென்னாப்பிரிக்காவில் 6 வாரங்கள் சுற்றுப் பயணம் செய்தார். அந்தச் சுற்றுப்பயண அனுபவங்களை எழுதி நூலாக வெளியிட்டார்.

நியூயார்க்கு பல்கலைக்கழகம், ஹோவார்டு பல்கலைக்கழகம், மான்சேஸ்ட்டர் கம்யூனிட்டி கல்லூரி  ஆகிய நிறுவனங்களில் 
பேராசிரியராக இருந்தார். 1960 ஆண்டுகளில் ஐக்கிய நாட்டு அவையில் கயானா நாட்டின் தூதராக இருந்தார். வெனிசுலா நாட்டிலும் தூதராக இருந்தார்.

பிரைத் வெயிட் நூறாண்டுகள் நிறைவுற்றபோது கயானா நாட்டுக்குச் சென்றார். அப்போது இவருக்கு அந்நாட்டு அரசுத் தலைவர் விருது அளித்துச் சிறப்பித்தார். இவர் அமெரிக்காவில் வாசிங்டன் நகரில் வசித்து வந்தார்.

## மேற்கோள்

பகுப்பு:அமெரிக்க எழுத்தாளர்கள்
பகுப்பு:1912 பிறப்புகள்
பகுப்பு:2016 இறப்புகள்
பகுப்பு:கயானா எழுத்தாளர்கள்
எம். ஜி. சுரேஷ்

**எம். ஜி. சுரேஷ்** (இறப்பு: அக்டோபர் 2, 2017) தமிழ் இலக்கிய வரலாற்றில் பின் நவீனத்துவப் படைப்பாளிகளில் குறிப்பிடத்தக்கவர். 1970 களில் தமது எழுத்துப் பணியைத் தொடங்கிய இவர் தீபம், கணையாழி உள்ளிட்ட இதழ்களில் புதுக்கவிதை எழுதினார். இளவேனிலின் தூண்டுதலால் எழுதிய, இவர் சிறுகதையானது, கார்க்கி பத்திரிகையில் முதன்முதலில் வெளிவந்தது. இவரின் அட்லாண்டிஸ் மனிதன், அலெக்சாண்டர் ஆகிய இரு புதினங்கள் தாம்பரம் கிறிஸ்தவக் கல்லூரியில் எம்.ஏ பட்டப் படிப்புக்குப் பாடமாக வைக்கப்பட்டிருந்தது. இவரின் படைப்புகளை ஆய்வு செய்து பலர் முனைவர், இளமுனைவர் பட்டங்களைப் பெற்றுள்ளனர். இவர் மொத்தம் ஆறு புதினங்கள், மூன்று சிறுகதைத் தொகுதிகள், மூன்று குறுநாவல்கள் எழுதியுள்ளார். இவருடைய கட்டுரைகள், பத்தி எழுத்துக்கள், நேர்காணல்கள் போன்றவையும் நூல்களாகத் தொகுக்கப்பட்டுள்ளன. பன்முகம் (2001 – 2005) என்னும் காலாண்டு இதழையும் அவர் நடத்திவந்தார்.

## தொழில்
இவர் அரசுத்துறையில் தணிக்கையாளராகப் பணியாற்றினார். இலக்கியத்தின் மீதுதான ஈடுபாட்டால், அரசுப் பணியிலிருந்து விருப்ப ஓய்வில் பெற்றார்.

## விருதுகள், பாராட்டுகள்
* திருப்பூர் தமிழ்ச்சங்கம் இவரது அட்லாண்டிஸ் மனிதன், மற்றும் சிலருடன் ஆகிய புதினங்களுக்கு விருது வழங்கியது
* 37 என்ற புதினத்துக்க காலச்சுவடும் உயிர்மையும் விழா எடுத்து பாராட்டி இருக்கின்றன.
* இவரது அட்லாண்டிஸ் புதினம் மூன்றாம் தர நாடுகளின் நாவல்களிலே மிக முக்கியமானது என்று கோவை ஞானி சொல்லியுள்ளார்.

## படைப்புகள்
### புதினங்கள்
* இரண்டாவது உலகைத் தேடி
* கான்க்ரீட் வளம்
* தாஜ்மகாலுக்குள் சில எலும்புக்கூடுகள்
* கனவுலகவாசியின் நனவுலகக் குறிப்புகள் முதலான சிறுகதைத் தொகுப்பும்,
* அட்லாண்டிஸ் மனிதன்
* மற்றும் சிலருடன்
* அலெக்சாண்டரும் ஒரு கோப்பைத் தேநீரும்
* யுரேகா என்றொரு நகரம்
* சிலந்தி
* 37
### கட்டுரைத் தொகுப்புகள்
* அனைத்துக் கோட்பாடுகளும் அனுமானங்களே
* பின் நவீனத்துவமும் உளவியலும்
* இஸங்கள் ஆயிரம்

## பாராட்டுகளும் விருதுகளும்
திருப்பூர் தமிழ்ச்சங்கம் இவரது அட்லாண்டிஸ் மனிதன், மற்றும் சிலருடன் ஆகிய புதினங்களுக்கு விருது வழங்கிச் சிறப்பித்தது. 37 என்ற புதினத்துக்குக் காலச்சுவடும் உயிர்மையும் விழா எடுத்து பாராட்டி இருக்கின்றன. இவரது அட்லாண்டிஸ் நாவல் மூன்றாம் தர நாடுகளின் நாவல்களிலே மிக முக்கியமானது என்று கோவை ஞானி சொல்லியுள்ளார்.

## திரையுலகில் பணிகள்
கலைஞர் மு.கருணாநிதியின் 'காவலுக்குக் கெட்டிக்காரன் " திரைப்படத்திலும், தென்பாண்டிச் சிங்கம் எனும் தொலைக்காட்சித் தொடரிலும் பணியாற்றியுள்ளார். இவர் கடமை கண்ணியம் கட்டுப்பாடு, காவலுக்குக் கெட்டிக்காரன், உன்னை ஒன்று கேட்பேன், கண்ணே கனியமுதே, என் தமிழ் மக்கள், அழகி, இயற்கை ஆகிய திரைப்படத்தில் உதவி இயக்குநராகப் பணியாற்றியுள்ளார்.

## மேற்கோள்கள்

## வெளி இணைப்புகள்
*சிவதாணு - உதயம் நேர்காணல்கள் பக்கம்-97
*கோவை ஞானி- தமிழ்நாவல்களில் தேடலும் திரட்டலும் மெய்யப்பன் பதிப்பகம் பக்கம்-97.

பகுப்பு:2017 இறப்புகள்
பகுப்பு:தமிழ் எழுத்தாளர்கள்
பகுப்பு:துப்புரவு முடிந்த தஞ்சாவூர் மாவட்ட ஆசிரியர்கள் தொடங்கிய கட்டுரைகள்
வி. எஸ். சந்திரலேகா

**வி. எஸ். சந்திரலேகா** (பிறப்பு 25 ஜூலை 1947), இந்திய ஆட்சிப் பணியாளரும் அரசியல்வாதியும் ஆவார். அவர் ஜனதா கட்சியின் தமிழ்நாடு மாநில பிரிவின் தலைவராக இருந்தார். இது  11 ஆகஸ்ட் 2013 அன்று பாரதிய ஜனதா கட்சியோடு இணைக்கப்பட்டது. இவரை எம்.ஜி. ராமச்சந்திரன் அவர்கள் மாநில முதலாவது பெண் கலெக்டராக நியமித்தார்.

## ஆரம்பகால வாழ்க்கையும் கல்வியும்
சந்திரலேகா 25 ஜூலை 1947ல் அப்போதைய மதராஸ் மாகாணத்தில் திண்டுக்கல்லில் பிறந்தவர். இந்திய நிர்வாக சேவை சேர்வதற்கு (ஐ.ஏ.எஸ்) முன், கல்லூரி படிப்பை சென்னையில் முடித்திருந்தார். சென்னை பிரசிடென்சி கல்லூரியில் பொருளாதாரத்தில் முதுகலை பட்டம் பெற்றார்.

## அரசு ஊழியர்
# சந்திரலேகா 1971 இல் இந்திய நிர்வாக சேவையில் (ஐ.ஏ.எஸ்) சேர்ந்தார். 1975 1973 முதல் செங்கல்பட்டு மற்றும் சேரன்மகாதேவி துணை-கலெக்டராக  பணியாற்றினார்.
# பொது மேலாளர் மற்றும் துணை செயலாளராக நுகர்பொருள் வாணிபக் கழகத்தில், 1976 முதல் 1980 ஆம் ஆண்டு வரை பணியாற்றினார்.
# 1980 முதல் 1985 வரையில், அவர் மாவட்ட ஆட்சியராக முதலில் தென் ஆற்காடு  பின்னர் மதுரையில் பணியாற்றினார்.
# 1988 வரை ஊரக மேம்பாட்டு இயக்குநராகவும், 1985 முதல் தமிழ்நாடு  பெண்கள் மேம்பாட்டுக் கழகம் தலைவராகவும், 1988 முதல் 1990 வரை தமிழ்நாடு
# தொழில் வளர்ச்சிக் கழகம் தலைவராகவும், 1991 முதல் 1992 வரை தமிழ்நாடு  நிர்வாக இயக்குனராகவும் பணியாற்றினார்.
அவர் 1992ல் இந்திய நிர்வாக சேவையிலிருந்து ராஜினாமா செய்தார்.

## அரசியல்வாதி
சந்திரலேகா 1992 இல் ஜனதா கட்சியில் சேர்ந்தார். அவர் 1992 முதல் கட்சியின் தமிழ்நாடு பிரிவின் தலைவராக பதவி வகித்தார். 1996 இல் இவர் சென்னை மாநகராட்சி மேயர் பதவிக்கு மு. க. ஸ்டாலின் (திராவிட முன்னேற்றக் கழகம்) அவர்களுக்கு எதிராக நின்று தோல்வியுற்றார். இவர் மயிலாப்பூர் தொகுதியில் 2006 தமிழ்நாடு சட்டமன்றத் தேர்தலில்  கலந்து கொண்டு 2,897 வாக்குகள் மட்டுமே பெற்றார்.

இவர் தான் ஜெயலலிதாவிற்க்கு சசிகலாவை அறிமுகப்படுத்தினார்.

## குறிப்புகள்

## மேற்கோள்கள்
* 
* 

பகுப்பு:1947 பிறப்புகள்
பகுப்பு:வாழும் மக்கள்
பகுப்பு:திண்டுக்கல் மாவட்ட மக்கள்
பகுப்பு:இந்தியப் பெண் அரசியல்வாதிகள்
பகுப்பு:தமிழ்ப் பெண் அரசியல்வாதிகள்
பகுப்பு:இந்திய ஆட்சிப் பணி அலுவலர்கள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:திண்டுக்கல் அரசியல்வாதிகள்
பகுப்பு:மாநிலக் கல்லூரி மேனாள் மாணவர்கள்
மூடியடி இயக்கம் (சுடுகலன்)

thumb|ஸ்ப்ரிங்ஃபீல்டு மற்றும் என்ஃபீல்டு புரியிட்ட மசுகெத்துகளில் இருக்கும் மூடியடி இயக்கம்.
**மூடியடி இயக்கம்** (ஆங்கிலம்:*Caplock, Percussion Lock; கேப்லாக், பெர்குஷன்லாக்*) என்பது, எஃகால் ஆன தகட்டுமூடியை தீக்கல்லால் அடிப்பதற்கு பதிலாக, தட்டும் மூடியை சுத்தியலால் அடித்து, முதன்மை வெடிபொருளை பற்றவைத்த; தீக்கல் இயக்கத்திற்கு அடுத்து வந்த சுடுகலன் தொழில்நுட்பம் ஆகும்.

மூடியடி இயங்குமுறையைக் கொண்டு சுடும் துப்பாக்கியை **"மூடியியக்கி"** எனக்  குறிப்பிடலாம்.

முதல் நிலை, அடிப்படை மூடியடி இயக்கமானது, அருள்திரு. அலெக்சாந்தர் ஜான் ஃபோர்சைத் அவர்களால் உருவாக்கம் பெற்றது. அவரின் தீக்கல்லியக்க சிதறுதுப்பாக்கியின், கிண்ணியில் இருந்து உண்டாகும் புகையால், பறவைகள் உஷாராகி பறந்து தப்பித்தன. இவரின் கண்டுபிடிப்பான, பல்மினேட்டால் எரியூட்டப்பட்ட சுடும் இயங்குநுட்பம் ஆனது, இப்பிரச்சனைக்கு தீர்வாக அமைந்தது. இதன்மூலம் கிண்ணியில் இருந்து வெளிப்படும், ஆரம்பகட்ட புகையை தவிர்த்தது மட்டுமல்லாது; விசை இழுப்பிற்கும், குண்டு சன்னவாயை விட்டு வெளியேறுவதற்கும், இடையேயான காலநேரத்தையும் குறைத்தது.

தீக்கல்லியக்கியை விட, மூடியியக்கிகள் நிறைய மேம்பாடுகளை கொண்டிருந்தன. மூடியியக்கிகள் குண்டேற்ற எளிதாகவும், எல்லா வானிலைக்கும் ஏற்றதாகவும், மற்றும் தீக்கல்லியக்கிகளை விட நம்பகத்தன்மை வாய்ந்ததாகவும் விளங்கின. பல பழைய தீக்கல்லிய ஆயுதங்கள், மூடியடி இயக்கத்திற்கு பின்னர் மாற்றப்பட்டன.
Pistole 1842.jpg|மூடியியக்க கைத்துப்பாக்கி, சுவிஸ் ஆர்டினன்சு 1817/42
படிமம்:Pistol img 3010.jpg|பிரெஞ்சு கப்பற்படை மூடியடி கைத்துப்பாக்கியின் வெட்டப்பட்ட மாதிரி, ரகம் 1837
படிமம்:Pistol img 3011.jpg|சுடும் இயங்குநுட்பத்தை காட்டும் தெளிவான படம்.
படிமம்:Loadseq.jpg|மூடியடி சுழல் கைத்துப்பாக்கியின், குண்டேற்ற செயல்வரிசை
Percussion cap nipple.jpg|தட்டும் மூடியை தாங்கும் முளைகள். பற்றவைக்கும் தீயானது, அதிலுள்ள துளை வழியாக பயணிக்கும்.
Percussion caps.jpg|தட்டும்-மூடிகள்

தீக்கல்லியக்கியில் இருக்கும் சுத்தியலை போலவே ஒரு சுத்தியலும், சிறிய தட்டும்-மூடியை தாங்கும் முளையையும் (சிலநேரம் இதை "கூம்பு" என்றும் சொல்வர்), மூடியடி இயக்கம் கொண்டிருக்கும். துப்பாக்கிக் குழலைச் சென்றடையும் வகையில், முளை ஒரு குழாயை கொண்டிருக்கும். Hg(ONC)2 என்ற வேதி வாய்ப்பாட்டைக் கொண்ட, பாதரச பல்மினேட்டு என்ற வேதிச்சேர்மம் தட்டும்-மூடியில் இருக்கும். இது பாதரசம், நைட்ரிக் அமிலம், மற்றும் மதுசாரம் ஆகியவற்றைக் கொண்டு தயாரிக்கப்படுகிறது. சுத்தியல் விசையால் விடுவிக்கப்  படும்போது, அது மூடியை அடித்து, பாதரச பல்மினேட்டை வெடிக்கச்செய்யும். இந்த வெடிப்பில் இருந்து வெளிப்படும் தீ, முளையின் குழாய் வழியாக பயணித்து துப்பாக்கிக் குழலை அடைந்து, அங்கிருக்கும் முதன்மை வெடிபொருளை பற்றவைக்கும்.

## மேலும் பார்க்க

* கொக்கித் துமுக்கி
* துமுக்கிக் குழல்
* வெடிமருந்து
* அக எறியியல்
* மீனியே தோட்டா
* சன்னவாய்
* வாய்வழி குண்டேற்றுதல்
* வாய்குண்டேற்ற சுடுகலன்
* எறியம்
* சுழல் கைத்துப்பாக்கி
* புரியிடுதல் (சுடுகலன்)

## புற இணைப்புகள்
* How percussion caps work (ஆங்கிலம்)

## மேற்கோள்கள்

பகுப்பு:சுடுகலன் இயக்கங்கள்
மா. அரங்கநாதன்

**மா. அரங்கநாதன்** (*M. Aranganathan*, 3 நவம்பர் 1931 - 16 ஏப்ரல் 2017)  ஒரு தமிழ்நாட்டு எழுத்தாளர் ஆவார்.

## வாழ்க்கைக் குறிப்பு
இவர் கன்னியாகுமரி மாவட்டம் திருப்பதிசாரம் (திருவண்பரிசாரம்) கிராமத்தில், மகாதேவன், பார்வதியம்மாள் என்ற பெற்றோருக்கு பிறந்தவராவார், பின்னர் வேலையின் காரணமாக சென்னைக்குக் குடிபெயர்ந்தார். சங்க இலக்கியம், சைவ சித்தாந்தம், மேலைநாட்டு இலக்கியங்கள், திரைப்படங்கள் ஆகியவற்றில் ஆழ்ந்த ஈடுபாடு கொண்ட இவர், 1950 ஆம் ஆண்டில், பிரசண்ட விகடன் இதழில் எழுதத் தொடங்கியுள்ளார். மேலும்  *முன்றில்* என்ற இலக்கியச் சிற்றிதழையும்  நடத்திவந்துள்ளார்,  1988 முதல் 1996 வரை 19 இதழ்களாக வெளிவந்த இந்த இதழ் தமிழ் சிற்றிதழ் வரலாற்றில் சிறந்த இடத்தை பெற்றதாகும். இவரது படைப்புகளில் பல, தமிழகத்தின் பல்வேறு பல்கலைக்கழகங்களில் பாடமாக வைக்கப்பட்டுள்து.  இவரது 86 சிறுகதைளை சாந்தி சிவராமன் என்பவர் ஆங்கிலத்தில் மொழியாக்கம் செய்துள்ளார். மேலும் இவரது மொத்த படைப்புகளையும் நற்றிணை பதிப்பகம் 2016 ஆம் ஆண்டில் 'மா.அரங்கநாதன் படைப்புகள்' என்ற பெயரில் வெளியிட்டுள்ளது.

50 ஆண்டுகளுக்கு மேலாக சென்னையில் வசித்து வந்த இவர், சென்னை மாநகராட்சியில் எழுத்தராகப் பணியாற்றி ஓய்வு பெற்றவராவார், அரசுப் பணியிலிருந்து ஓய்வுபெற்று, பின்னர் புதுச்சேரியில் வசித்துவந்தார். அவரது இறப்பிற்கு பின்னர் அங்கேயே நல்லடக்கம் செய்யப்பட்டார்.

## இலக்கிய படைப்புகள்
* பொருளின் பொருள் கவிதை ( கட்டுரைத் தொகுப்பு)
* வீடு பேறு (சிறுகதைத் தொகுப்பு)
* காடன் மலை (சிறுகதைத் தொகுப்பு)
* சிராப் பள்ளி (சிறுகதைத் தொகுப்பு)
* ஞானக் கூத்து (சிறுகதைத் தொகுப்பு) 
* மா.அரங்கநாதன் கதைகள்
* மா.அரங்கநாதன் கட்டுரைகள்
* பறளியாற்று மாந்தர் (புதினம்)
* காளியூட்டு (புதினம்)
* முன்றில் இலக்கிய சிற்றிதழ்

என மொத்தம் 90 சிறுகதைகள், இரண்டு புதினங்கள் மற்றும் 47 கட்டுரைகளை எழுதியுள்ளார். இவருக்கும் தமிழக அரசின் எழுத்தாளருக்கான விருது, பப்பாசி நிறுவனத்தின் கலைஞர் விருது, லில்லிதேவசகாயமணி இலக்கிய விருது மற்றும் திருப்பூர் தமிழ்ச்சங்க விருது போன்றவைகள் வழங்கப்பட்டுள்ளது.

## மா.அரங்கநாதன் இலக்கிய விருது
இவரின் மகன், அரங்க.மகாதேவன் அவர்கள் சென்னை, உயர் நீதிமன்ற நீதிபதியாக பணியாற்றி வருகிறார். இவரது தந்தையின் வழியே இவரும் தமிழ் இலக்கியத்துறையில் பெரும் ஆர்வம் கொண்டவர். மேலும்  தந்தையின் நினைவாக 2018 ஆம் ஆண்டு முதல் ஒவ்வொரு ஆண்டும் ஏப்ரல் 16-ந்தேதி அன்று தமிழ் அறிஞர்களுக்கு *மா.அரங்கநாதன் இலக்கிய விருது* வழங்கி வருகிறார்.

இலக்கியத் துறையில் பல்லாண்டுகளாக பங்களித்து வரும் தமிழின் சிறந்த எழுத்தாளர்களுக்கு அவர்களது ஒட்டுமொத்த இலக்கியப் பங்களிப்பு, செயற்பாடுகள் ஆகியவற்றைக் கருத்தில் கொண்டு  கவிதை, சிறுகதை, நாவல், கட்டுரை ஆகியவை ஒரு பிரிவிலும் நாடகம், மொழிபெயர்ப்பு, ஆராய்ச்சி நூல்கள், கவின்கலை, விமர்சனம், இளம் எழுத்தாளார்கள் என  மற்றொரு பிரிவுமாக என இருபிரிவுகளாக இவ்விருதுகள் வழங்கப்பட்டு வருகிறது. விருதாளர்களுக்கு தலா ஒரு லட்சம் கொண்ட ரொக்கப் பரிசுடன் எழுத்தாளர் மா. அரங்கநாதனின் உருவச் சிற்பம் ஒன்றும் நினைவுப் பரிசாக வழங்கப்பட்டு வருகிறது.

2013 ஆம் ஆண்டிற்கான இலக்கிய விருதினை பேராசிரியர் க.பஞ்சாங்கம் மற்றும்  எழுத்தாளர் சுரேஷ்குமார் இந்திரஜித் ஆகியோர் பெற்றுள்ளனர்.

## மேற்கோள்கள்

பகுப்பு:கன்னியாகுமரி மாவட்ட மக்கள்
பகுப்பு:தமிழ் சிறுகதையாளர்கள்
பகுப்பு:2017 இறப்புகள்
பகுப்பு:தமிழக எழுத்தாளர்கள்
பகுப்பு:1931 பிறப்புகள்
இரசீத் சூன்யாயெவ்

**இரசீத் அலீயெவிச் சூன்யாயெவ்** *(Rashid Alievich Sunyaev)* (Cyrillic: Раши́д Али́евич Сюня́ев; பிறப்பு: மார்ச்சு 1, 1943,  தாழ்சுகண்ட், சோவியத் ஒன்றியம்) ஒரு தாதார் இனவழி சோவியத் உருசிய வானியற்பியலாளர் ஆவார். இவர் மாஸ்கோ இயற்பியல் தொழில்நுட்ப நிறுவனத்தில் கல்வி பயின்று தன் அறிவியல் முதுவர் பட்டம் பெற்றார். இவர் அந்நிறுவனத்தில் 1974 இல் பேராசிரியர் ஆனார். இவர் உருசிய அறிவியல் கழகத்தின் உயர் ஆற்றல் வானியற்பியல் துறையின் தலைவராக விளங்கினார். இவர் 1992 இல் இருந்து அக்கல்விக்கழகத்தின் விண்வெளி ஆராய்ச்சி நிறுவனத்தில் தலைமை அறிவியலாளராகத் திகழ்ந்தார். மேலும் இவர் செருமனி நாட்டு கார்ச்சிங்கில் இருந்த மேக்சு பிளாங்க் வானியற்பியல் நிறுவனத்தின் இயக்குநராகவும் 1996 இல் இருந்து இருந்துள்ளார்.

## தகைமைகளும் விருதுகளும்
* 1984 இல் இருந்து உருசிய அறிவியல் கல்விக்கழக உறுப்பினர்.
* புரூனோ உரோசி பரிசு,  1988 (for his contributions to understanding cosmic X-ray sources, especially the structure of accretion disks around black holes, the X-ray spectra of compact objects, and the Mir-based discovery of hard X-ray emission from supernovae 1987A)
* 1991 இல் இருந்து அமெரிக்கத் தேசிய அறிவியல் கல்விக்கழக அயல்நாட்டு இணையுறுப்பினர்.
* அரசு வானியல் கழகப் பொற்பதக்கம்,  1995
* புரூசு பதக்கம்,  2000 (வானியலில் சிறந்த வாழ்நாள் ஆராய்ச்சிக்காக)
* உருசியக் கூட்டாட்சி அரசு பரிசு,  2000 (for research of Black Holes and Neutron stars with GRANAT X-ray and gamma-ray astrophysical observatory in 1990-1998)
* அலெக்சாந்தர் பிரீடுமன் பரிசு, உருசிய அறிவியல் கல்விக்கழகம்,  2002( for the publications on the reduction of brightness of cosmic microwave background radiation in the direction of clusters of galaxies)
* கைன்மன் பரிசு, 2003 ( வானியற்பிலில் செய்த சிறந்த பணிக்காக).
* குரூபர் அண்டவியல் பரிசு, 2003 (அண்ட நுண்ணலைப் பின்னணிக் கதிர்வீச்சுத் தன்மையும் இடைநிலைப் பொருளின்பால் அதன் ஊடாட்டமும் பற்றிய முன்னோடி ஆய்வுக்காக). இது புதிய அண்டப்படிமங்கள் தோன்ற வழிவகுத்த்து.
* 2003 இல் இருந்து இலியோபோல்டினாவில் உள்ள செருமானிய இயற்கை அறிவியல் கல்விக்கழக உறுப்பினர்.
* 2004 இல் இருந்து அரசு நெதர்லாந்து கலை, அறிவியல் கல்விக்கழக அயல்நாட்டு உறுப்பினர்.
* 2007 இல் இருந்து அமெரிக்க மெய்யியல் கழகப் பன்னாட்டு உறுப்பினர்.
* உயர் ஆற்றல் வானியற்பியலிலும் அண்டவியலிலும் குறிப்பிடத்தக்க பங்களிப்புகள் செய்ததற்காக 2008 இல் கிராபோர்டு பரிசு.
* என்றி நோரிசு விரிவுரைத் தகைமை,  2008
* கார்ல் சுவார்சுசைல்டு பதக்கம்,  செருமனி வானியல் கழகம் (2008).
*  2009 இல் இருந்து அரசு கழக அயல்நாட்டு உறுப்பினர்
* கிங் பைசல் பன்னாட்டு அறிவியல் (இயற்பியல்) பரிசு (2009)
* கையோட்டோ பரிசு (2011)
* பெஞ்சமின் பிராங்ளின் பதக்கம்,  இயற்பியல், பிராங்ளின் நிறுவனம் (2012)
* அய்ன்சுட்டீன் பேராசிரியத் தகைமை (2014)  (சீன அறிவியல் கல்விக்கழகம்)

## அறிவியல் எழுத்து
*Yudhijit Bhattacharjee: *In the Afterglow of the Big Bang - Toiling behind the Iron Curtain under a tough mentor, a Russian astrophysicist uncovered secrets of the universe that have led to discoveries 4 decades later*, in: அறிவியல், 1 January 2010, Vol. 327, Page 26

## மேற்கோள்கள்

## வெளி இணைப்புகள்
* Syunyaev Rashid Alievich. Site of Russian Academy of Sciences
* Biography  at the website of Tatarstan Academy of Sciences

பகுப்பு:1943 பிறப்புகள்
பகுப்பு:வாழும் மக்கள்
பகுப்பு:அண்டவியலாளர்கள்
பகுப்பு:உருசிய வானியற்பியலாளர்கள்
பகுப்பு:சோவியத் வானியற்பியலாளர்கள்
கானாடுகாத்தான் வரதராஜப்பெருமாள் கோயில்

**கானாடுகாத்தான் வரதராஜ பெருமாள் கோயில்** தமிழ்நாட்டில் சிவகங்கை மாவட்டம், கானாடுகாத்தான் என்னும் ஊரில் அமைந்துள்ள பெருமாள் கோயிலாகும்.

## வரலாறு
இக்கோயில் பத்தொன்பதாம் நூற்றாண்டைச் சேர்ந்தது.

## கோயில் அமைப்பு
இக்கோயிலில் வரதராஜ பெருமாள், ஸ்ரீதேவி, பூதேவி சன்னதிகள் உள்ளன. இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.

## பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.

## மேற்கோள்கள்

பகுப்பு:சிவகங்கை மாவட்டத்திலுள்ள பெருமாள் கோயில்கள்
பகுப்பு:சரி பார்க்க வேண்டிய தானியக்கக் கோயில் கட்டுரைகள்
முதலாம் தூத்மோஸ்

[thumb|200px|'''முதலாம் தூத்மோஸ்''' [கர்னக் நகரத்தில் நிறுவிய  கூரையின் மேற்பரப்பைத் தாங்கும் தூண்கள் உடைய மண்டபம்]]

**முதலாம் தூத்மோஸ்** (Thutmose I) (தோத்மெஸ், தூத்மோசிஸ் முதலாம் தூத்மோசிஸ் என பல பெயரிகளிலும் அழைக்கப்படுபவர்).  *தூத்*  என்பதற்கு பண்டைய எகிப்திய மொழியில் *பிறந்தவன்*  எனப்பொருளாகும். முதலாம் தூத்மோஸ் புது எகிப்திய இராச்சியத்தின் எகிப்தின் பதினெட்டாம் அரச குலத்தின் மூன்றாவது பார்வோன் எனப்படும் மன்னர் ஆவார்.

மன்னர்  *[[முதலாம் அமென்கோதேப்]]*  இறந்த பின் பட்டத்திற்கு வந்த முதலாம் தூத்மோஸ், தனது படைகளை அனுப்பி, லெவண்ட் மற்றும் எகிப்தின் தெற்குப் பகுதியில் உள்ள,  தற்கால சூடானின் வடக்குப் பகுதியில் உள்ள **[[நுபியா]]** பகுதிகளைக் கைப்பற்றினார்.

முதலாம் தூத்மோஸ்,  மன்னர்களின் சமவெளியின்  தீபை மற்றும் அல்-உக்சுர் பகுதிகளில் பல எகிப்தியக் கடவுளர்களின் கோயில்களையும், இறந்து போன எகிப்திய மன்னர்கள் மற்றும் மன்னர் குடும்பத்தினர்களின் சடங்களை மம்மி முறையில் பதப்படுத்தி பிரமிடு வடிவிலான பெரிய கட்டிடங்களைக் கட்டி அதில் அடக்கம் செய்தார்.

முதலாம் தூத்மோஸ், எகிப்தை கி மு 1506 முதல் 1493 முடிய அல்லது கி மு 1526 முதல் 1513 முடிய ஆண்டார் என இருவேறு கருத்துகள் உள்ளது. முதலாம் தூத்மோசின் மறைவிற்குப் பின் அவரது மகன் இரண்டாம் தூத்மோசும், பின்னர் அவரது மகள் ஆட்செப்சுட்டும் எகிப்தை ஆண்டனர்.

பண்டைய எகிப்தின் மிகப் பெரும் அடைவுகளில் குறிப்பிடத்தக்கது அல்-உக்சுர் கோயில், *[[அல்-உக்சுர்]]*, அதாவது "அரண்மனைகள்") எனப்படும் கர்னாக்கில் உள்ள  மன்னர்களின் சமவெளி மற்றும் எனப்படும் அரசிகளின் சமவெளியும் அடங்கும்.

## கட்டிடத் திட்டங்கள்
 
 
தூத்மோஸ் தனது ஆட்சிக் காலத்தில் பல எகிப்தியக் கோயில்களையும், கல்லறைகளையும் கட்டினார். கர்னக் இடமிடத்தில், கட்டிடக் கலைஞர் இனேனியின் மேற்பார்வையில் மிகப்பெரிய அளவிலான கட்டிடங்கள்  கட்டப்பட்டது.

## இறப்பும், அடக்கமும்
முதலாம் தூத்மோஸ் மறைந்த பின் அவரது சடலம் மம்மி முறையில் பதப்படுத்தி மன்னர்களின் சமவெளியில் உள்ள கல்லறை கட்டிடத்தில் அடக்கம் செய்யப்பட்டது. இக்கல்லறைக் கோயிலைக் கட்டியவர் கட்டிடக் கலைஞர் இனேனி ஆவார்.

மன்னர்களின் பள்ளத்தாக்கில் உள்ள மன்னர் முதலாம் தூத்மோசின் கல்லறை, தற்போது கல்லறை எண் KV20 எனப் பெயரிடப்பட்டுள்ளது.
## பார்வோன்களின் அணிவகுப்பு

3 ஏப்ரல் 2021 அன்று எகிப்திய அருங்காட்சியகத்திலிருந்து புகழ்பெற்ற 22 பார்வோன்களின் மம்மிகளை எகிப்திய பண்பாட்டின் தேசிய அருங்காட்சியகத்தில் வைப்பதற்கு  அழகிய வண்டிகளில் ஏற்றி  அணிவகுப்பாக எடுத்துச் செல்லும் போது பார்வோன் முதலாம் தூத்மோஸ் மம்மியும் எடுத்துச் செல்லப்பட்டது. 

## இதனையும் காண்க
* பாரோக்களின் பட்டியல்
* பண்டைய எகிப்திய அரசமரபுகள்
* பார்வோன்
* மம்மி   
* கிசா பிரமிடு

## மேற்கோள்கள்

## ஆதார நூற்பட்டியல்

* 
* 
* 
* 
* 
* 
* 
* 
* 
* 
* 

## வெளி இணைப்புகள்

பகுப்பு:எகிப்தின் வரலாறு
பகுப்பு:எகிப்திய மன்னர்கள்
பகுப்பு:எகிப்தின் பதினெட்டாம் வம்சம்  
பகுப்பு:பண்டைய எகிப்து
நேரடி வீட்டுத் தொலைக்காட்சி

**நேரடி வீட்டுத் தொலைக்காட்சி** (*Direct-broadcast satellite television* - DBSTV) என்பது கம்பியில்லா முறையில் தொலைக்காட்சி நிகழ்ச்சிகளை பயனர்களின் வீடுகளுக்கு வழங்கும் ஒரு நவீன தொழினுட்பம் ஆகும். இதன் மூலம் நிலையத்தில் ஒளிபரப்பப்படும் நிகழ்ச்சிகள் பூமியைச் சுற்றிக்கொண்டிருக்கும் செயற்கைத் துணைக்கோள்களின் மூலமாக பயனர்களின் வீடுகளுக்கு கொண்டு சேர்க்கப்படுகிறது. செயற்கைத் துணைக்கோள்கள் புவியிலிருந்து வரும் சமிக்ஞைகளைப் பெற்று மீண்டும் புவியின் மற்றொரு பகுதிக்கு அனுப்புகிறது. பயனர்களின் வீடுகளில் பொருத்தப்பட்டிருக்கும் மின்காந்த அலையுணரிகள் இந்த சமிக்ஞைகளைப் பெற்றுத் தொலைக்காட்சிக்கு அனுப்புகின்றன.

இந்த செயற்கைத் துணைக்கோள்கள் புவியிலிருந்து சுமார் 35700 கி.மீ உயரத்தில் ஜியோசின்க்ரோனஸ் சுற்றுவட்டப்பாதையில் நிலை நிறுத்தப்பட்டுள்ளன. நேரடி வீட்டுத்தொலைக்காட்சி 200 க்கும் மேற்பட்ட தடங்கள், தொலைவியாபாரம் மற்றும் இணைய வசதிகளையும் அளிக்கிறது.

நேரடி வீட்டுத்தொலைக்காட்சி பல்லாயிரக்கணக்கான அமெரிக்க, ஐரோப்பிய மற்றும் தென்கிழக்கு ஆசிய நாட்டு மக்களின் வீடுகளில் பயன்படுத்தப்பட்டு வருகிறது.

## மேற்கோள்கள்

பகுப்பு:தொலைக்காட்சி பரப்புகை
அனுமந்தீர்த்தம்

**அனுமன் தீர்த்தம்** (Hanumantheertham) கிருஷ்ணகிரி மாவட்டம் ஊத்தங்கரை வட்டத்தில் கட்டேரி ஊராட்சியில்  தென்பெண்ணை ஆற்றங்கரையில் அமைந்துள்ள சிற்றூர் ஆகும். இது கிருஷ்ணகிரி - தருமபுரி மாவட்டங்களைப் பிரிக்கும் ஓர் இடம். இந்த இடம் தற்போது சிறிய கிராமமாக இருந்தாலும் வரலாற்று சிறப்பு மிக்க ஓர் இடமாகும்.

## மக்கள்வகைப்பாடு
இந்த ஊரானது ஊத்தங்கரையில் இருந்து 10 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 55 கிலோமீட்டர் தொலைவிலும், மாநிலத் தலைநகரான சென்னையில் இருந்து 265 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில்  444  வீடுகள் உள்ளன. கிராமத்தின் மொத்த மக்கள் தொகையானது 2694 ஆகும். இதில் ஆண்கள் எண்ணிக்கை  912, பெண்களின் எண்ணிக்கை 	854 என உள்ளது.

## ஊரில் உள்ள கோயில்கள்
* அனுமந்தீர்த்தம் அனுமந்தீசுவரர் சுவாமி கோயில்
* அனுமந்தீர்த்தம் மாரியம்மன் கோயில்
## மேற்கோள்கள்

பகுப்பு:கிருஷ்ணகிரி மாவட்டத்திலுள்ள கிராமங்கள்
ஜோதிநகர்

**ஜோதி நகர்** என்பது கிருஷ்ணகிரி மாவட்டம், ஊத்தங்கரை ஊராட்சி ஒன்றியம், கெங்கபிரம்பட்டி ஊராட்சியில் அமைந்துள்ள ஓர் கிராமம் ஆகும்.
இக் கிராமத்தில் அமைந்துள்ள அரசுப் பள்ளி ஊராட்சி ஒன்றிய நடுநிலைப் பள்ளி, ஜோதிநகர் என அழைக்கப்படுகிறது. இப் பள்ளி எல்லைக்கு உட்பட்ட கிராமங்களாக ஜோதிநகர், நாச்ச கவுண்டனூர், காமராஜ்நகர், கெங்கிநாயகன்பட்டி ஆகிய குக்கிராமங்கள் உள்ளன. 

## மேற்கோள்கள்

பகுப்பு:கிருஷ்ணகிரி மாவட்டத்திலுள்ள கிராமங்கள்
தியான புத்தர் சிலை

**தியான புத்தர் சிலை** (*Dhyana Buddha statue*) இந்தியாவின் ஆந்திரப் பிரதேச மாநிலத்தில் அமராவதியில் அமைந்துள்ளது. தியான புத்தர் சிலையானது சுமார் 125 அடி (38 மீட்டர்) உயரத்தில் அமைக்கப்பட்டுள்ளது. இச்சிலை கிருஷ்ணா நதி ஆற்றங்கரையில் சுமார் 4.5 ஏக்கர் நிலப்பரப்பில் அமைந்துள்ளது. இச்சிலையின் அருகில் புத்த மத சிறப்புகளை வெளிப்படுத்தும் பல சிற்பங்கள் உள்ளன.

## வரலாறு

அமராவதி மற்றும் அதனருகில் உள்ள தரணிக்கோட்டை ஆகியவற்றின் வரலாறானது கி. மு 5 ஆம் நூற்றாண்டிலிருந்து தொடங்குகிறது. இந்த இடம்நூ கி.மு. 3 ஆம் நூற்றாண்டிலிருந்து கி. பி. 3 ஆம் நூற்றாண்டு வரை ஆட்சி செய்த சாதவாகனர்களின் தலைநகரமாக இருந்துள்ளது. சாதவாகனர்கள் இந்து மதத்துடன் புத்த மதத்தையும் போற்றிப் பாதுகாத்து வந்துள்ளனர். அமராவதி நகரிலுள்ள மிக முக்கியமான வரலாற்று நினைவிடமாக அமராவதி பௌத்த தொல்லியல் களம் அமைந்துள்ளது. இந்த இடம் இந்திய தொல்லியல் ஆய்வி நிறுவனத்தால் பழைய அருங்காட்சியகத்தினரால் பாதுகாக்கப்பட்டு வந்தது. 

ஆந்திரப் பிரதேசத்தின் குண்டூர் மாவட்டத்தில் சமூக நலத் துறையின் துணை இயக்குநராகப் பணியாற்றிய ஆர். மல்லிகார்ஜுன ராவ் 2002 ஆம் ஆண்டு இத்திட்டத்தை உருவாக்கினார். மல்லிகார்ஜுன ராவ், கிமு 200 - கிபி 200 இல் இப்பகுதியில் செழித்து வளர்ந்த அமராவதி கலைப் பள்ளியின் மகத்துவத்தால் ஈர்க்கப்பட்டு, அதை மீண்டும் உருவாக்க விரும்பினார். குண்டூர் மாவட்ட நிர்வாகம் 4.5 ஏக்கர் நிலத்தை வழங்கியது மற்றும் கட்டுமானப் பணிகள் 2003-04 இல் தொடங்கியது. இத்திட்டத்திற்கான நிதிச்செலவினம் ஆந்திரப்பிரதேச மாநில அரசாங்கத்தின் குண்டூர் மாவட்ட நிர்வாகம், தலாய் லாமா, சுற்றுலாத்துறை, காலச்சக்ரா நோர்புலிங்கா அமைப்பு ஆகியவற்றாலும் மல்லிகார்ஜுன ராவால் தொடங்கப்பட்ட ஓவியங்கள் மற்றும் வாழ்த்து அட்டைகள் விற்பனையில் கிடைக்கும் நிதியாலும் மேற்கொள்ளப்பட்டது. சுற்றுலாத்துறை இத்திட்டத்தை 2007 ஆம் ஆண்டு கைக்கொண்டது. கட்டுமானப் பணிகள் 2015 ஆம் ஆண்டு முடிவடைந்தது.

## மேற்கோள்கள்


பகுப்பு:புத்தர் சிலைகள்
பகுப்பு:குண்டூர் மாவட்டம்
பகுப்பு:துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
பகுப்பு:இந்தியச் சிற்பங்கள்
பகுப்பு:இந்தியாவில் உள்ள சிலைகள்
சூரத் அதிவிரைவுப் பேருந்து

**சூரத்து அதிவிரைவுப் பேருந்து போக்குவரத்து**, இந்திய மாநிலமான குஜராத்தின் சூரத் நகரத்தில் இயக்கப்படும் அதிவிரைவு போக்குவரத்துத் திட்டமாகும். இது சூரத் மாநகராட்சியால் இயக்கப்படுகிறது. இவ்வகை அதிவிரைவுப் பேருந்துகள் மட்டுமின்றி, மாநகரப் பேருந்துகளும் இயக்கப்படுகின்றன. 

## வழித்தடங்கள்
### முதற்கட்டம்
முதற்கட்டமாக இரு வழித்தடங்களில் பேருந்துகள் செயல்படவுள்ளன.
* வழித்தடம் 1 : சூரத் - நவசாரி (10 கி.மீ)
* வழித்தடம் 2 : டுமஸ் ரிசார்ட்டு - கெனால் ரோடு - சர்தாணா ஜகாதனாகா [20 கி.மீ]

### இரண்டாம் கட்டம்
இரண்டாம் கட்டமாக ஒன்பது வழித்தடங்களில் பேருந்துகள் இயக்கப்படும்
* வழித்தடம் 3 : வராசா வழித்தடம்
* வழித்தடம் 4 : கோடு ரிங் ரோடு
* வழித்தடம் 5 : சூரத் பார்டோலி
* வழித்தடம் 6 : கதார்காம் தர்வாஜா - அம்ரோலி
* வழித்தடம் 7 : ராந்தேர் ரோடு
* வழித்தடம் 8 : குஜராத் கேஸ் சர்க்கிள் - அணுவரத் துவார்
* வழித்தடம் 99: கஜீரா ரோடு

## சான்றுகள்

பகுப்பு:சூரத் மாவட்டம்
பகுப்பு:குஜராத்தில் போக்குவரத்து
கரம்சந்த் உத்தம்சந்த் காந்தி

**கரம்சந்த் உத்தம்சந்த் காந்தி** (Karamchand Uttamchand Gandhi)  (1822-1885) இந்தியாவின் குஜராத் மாநிலத்தின் போர்பந்தர், ராஜ்கோட், பிகானேர் சமஸ்தான மன்னர்களுக்கு திவான் எனும் தலைமை அமைச்சராக பணிபுரிந்தவர். 

போர்பந்தர் சமஸ்தானத்தின் திவான் பொறுப்பிலிருந்து விலகிய கரம்சந்த் உத்தம்சந்த் காந்தி பின்னர் ராஜ்கோட் மற்றும் பிகானேர் சமஸ்தானங்களில் திவானாக பணிபுரிந்தார். 

## குடும்பம்
சௌராட்டிர கற்பத்தின் போர்பந்தரின் வணிகர் குலத்தில் பிறந்த கரம்சந்த் உத்தம்சந்த் காந்தி – புத்லிபாய் இணையருக்கு நான்கு ஆண்கள் மற்றும் ஒரு பெண் குழந்தை பிறந்தன. ஆண் குழந்தைகளில் மிகவும் இளையவரான மகாத்மா காந்தி தற்போது இந்திய நாட்டின் தந்தை எனப்போற்றப்படுகிறார்.

## மறைவு
பவுத்திரம் என்ற நோயால் உடல் நலிந்த கரம்சந்த் உத்தம்சந்த் காந்தி, தமது 63-ஆம் வயதில், 1885-ஆம் ஆண்டில் மறைந்தார். கரம்சந்த் உத்தம்சந்த் காந்தி தமது மறைவுக்கு முன்னரே, மகாத்மா காந்தி உட்பட அனைத்து குழந்தைகளுக்கும் திருமணம் முடித்து வைத்தார்.

## இதனையும் காண்க
* புத்லிபாய் காந்தி
* மோகன் தாஸ் கரம்சந்த் காந்தி

## மேற்கோள்கள்

பகுப்பு:குஜராத் மக்கள்

பகுப்பு:மகாத்மா காந்தி குடும்பம்
சி. ஆர். நரசிம்மன்

**சக்கரவர்த்தி ராசகோபாலாச்சாரி நரசிம்மன்** (Chakravarthi Rajagopalachari Narasimhan) (1909–1989) இந்திய விடுதலை இயக்கப் போராட்ட வீரரும், இந்திய அரசியல்வாதியும் ஆவார். இந்திய மக்களவை உறுப்பினராக 1952 முதல் 1962 முடிய பணியாற்றியவர். இவர் ராஜாஜியின் ஒரே மகன் ஆவார். இவரது சகோதரி இலக்குமி, மகாத்மா காந்தியின் நான்காவது மகன் தேவதாஸ் காந்தியை மணந்தவர்.

## இளமை
தமிழக மக்களால் **இராஜாஜி** என அழைப்படும் சக்கரவர்த்தி இராசகோபாலாச்சாரியர் – *அலமேலு மங்கம்மா*  இணையருக்கு 1909-இல் பிறந்தவர் சி. ஆர். நரசிம்மன். 1930-ஆம் ஆண்டில் நரசிம்மன் தனது தந்தை இராஜாஜியுடன் சேர்ந்து, வேதாரண்யத்தில் உப்புச் சத்தியாகிரகப் போராட்டத்தில் ஈடுபட்டுச் சிறை சென்றார்.

## அரசியல்
இந்திய விடுதலைக்குப் பின்னர் நடைபெற்ற 1951-1952 முதல் இந்தியப் பொதுத் தேர்தலில், கிருஷ்ணகிரி மக்களவைத் தொகுதியில் போட்டியிட்டு வென்றார்.  மீண்டும் 1957-இல் நடைபெற்ற இரண்டாவது இந்தியப் பொதுத் தேர்தலில் கிருஷ்ணகிரி மக்களவைத் தொகுதியிலிருந்து மீண்டும் வெற்றி பெற்றார். அதற்கடுத்து 1962ல் நடந்த தேர்தலில் திமுக வேட்பாளர் கே. இராசாராமிடம் தோற்றுப்போனார்.

இராஜாஜி இந்திய தேசிய காங்கிரசு கட்சியிலிருந்து வெளியேறி சுதந்திராக் கட்சியை நிறுவிய போது, சி. ஆர். நரசிம்மன் தொடர்ந்து காங்கிரஸ் கட்சியில் தொடர்ந்தார். பின்னர் 1960-இல் நரசிம்மன் சுதந்திராக் கட்சியில் இணைந்தார்.

## மறைவு

சி. ஆர். நரசிம்மன் 1989-இல் தமது 80-வது வயதில் மறைந்தார்.

## மேற்கோள்கள்

பகுப்பு:1909 பிறப்புகள்
பகுப்பு:1989 இறப்புகள்
பகுப்பு:இந்திய அரசியல்வாதிகள்
பகுப்பு:1ஆவது மக்களவை உறுப்பினர்கள்
பகுப்பு:தமிழ்நாட்டு இந்திய விடுதலைப் போராட்ட வீரர்கள்‎
பகுப்பு:2ஆவது மக்களவை உறுப்பினர்கள்
பகுப்பு:தமிழ்நாட்டைச் சேர்ந்த மக்களவை உறுப்பினர்கள்
ரொனால்டு பிசர்

**சர் ரொனால்டு ஐல்மர் பிசர்** (*Sir Ronald Aylmer Fisher*) அல்லது **ஆர். ஏ. பிசர்**, 17 பெப்ரவரி 1890&nbsp;– 29 சூலை 1962) என்பவர் ஆங்கிலேய புள்ளியியலாளரும், உயிரியலாளரும் ஆவார். இவர் மெண்டலின் விதிகள், இயற்கைத் தேர்வு ஆகியவற்றை இணைக்க கணிதத்தைப் பயன்படுத்தினார். இதன் மூலம் நவீன பரிணாமப் பகுப்பு எனப்படும் படிவளர்ச்சிக் கொள்கையின் புதிய டார்வினியத் தொகுப்பைக் கண்டுபிடிக்க முடிந்தது. இவர் ஆரம்ப காலத்தில் பிரபலமான இனவாக்க மேம்பாட்டு ஆய்வாளராக இருந்தார். பிழைக்கொள்கைகளில் மிகுந்த ஆர்வமுடையவராக இருந்தார். இதனால் அவர் புள்ளியியல் தொடர்பான கணக்குகளை சோதனை செய்ய நேரிட்டது. 1915-1919 இடைப்பட்ட காலத்தில் அவர் கணித ஆசிரியராகவும், இயற்பியல் ஆசிரியராகவும் விளங்கினார். உலகம் முழுவதும் பயன்படுத்தப்படும் பரவல்படி பகுப்பாய்வு மற்றும் சமவாய்ப்புச்சோதனை மாதிரிகளை ஆராய்ந்தார். நவீன புள்ளியியலின் தந்தை என அழைக்கப்படுகிறார்.

## மேற்கோள்கள்

பகுப்பு:1890 பிறப்புகள்
பகுப்பு:1962 இறப்புகள்
பகுப்பு:ஆங்கிலேயக் கணிதவியலாளர்கள்
பகுப்பு:ஆங்கிலேயப் புள்ளியியலாளர்கள்
பகுப்பு:உயிரியலாளர்கள்
பகுப்பு:துப்புரவு முடிந்த நாமக்கல் மாவட்ட ஆசிரியர்கள் தொடங்கிய கட்டுரைகள்